HATÁROZATI JAVASLAT

Szentgál Község Önkormányzata Képviselő-testületének

.../2026. (…..) önkormányzati határozata
Szentgál Község Önkormányzatának Képviselő-testülete megtárgyalta a „Szentgál ’Tanya övezet 0166 hrsz’ településrendezési eszközeinek módosítása során beérkezett vélemények értékelése és a véleményezési szakasz lezárása” tárgyú előterjesztést és az alábbi döntést hozta:

1) Szentgál Község Önkormányzatának Képviselő-testülete megállapítja, hogy Szentgál község hatályos településrendezési eszközeinek általános egyeztetési eljárással készülő, részleges módosítására vonatkozóan a véleményezési szakasz lefolytatásra került, amely során a véleményezésre jogosult szervek és partnerek a tervezetet megismerték, véleményezték.
2) A Képviselő-testület a véleményezési szakaszban keletkezett partneri véleményeket megismerte, véleményét kialakítva a Tervezői és Önkormányzati válaszokat a határozat melléklete szerinti tartalommal elfogadja, egyben a véleményezési szakaszt lezárja. 
3) Szentgál Község Önkormányzatának Képviselő-testülete az előterjesztés szerint elfogadja településrendezési eszközeinek részleges módosítására vonatkozóan az előterjesztés szerinti partnerségi egyeztetésen és az államigazgatási szervekkel történt tárgyalás után módosított bemutatott tervanyagot.

Az átmeneti törvény szerinti 15 napos kifüggesztés alatt nem érkezett javaslat, vélemény, így a partnerségi egyeztetést lezárja.

4) A Képviselő-testület megbízza a polgármestert, hogy e döntés közzétételéről a település helyi partnerségi egyeztetés szabályairól szóló 10/2017 (IX.7.) önkormányzati rendeletében foglaltak szerint gondoskodjon.
5) Egyúttal nyilatkozzuk, az egyes tervek, illetve programok környezeti vizsgálatáról szóló 2/2005. (I. 11.) Korm. rendelet szerinti környezeti értékelés az államigazgatási szervekkel egyetértve a módosított dokumentációban szereplő módosításokhoz nem szükséges.
6) A Képviselő-testület felkéri a polgármestert, hogy a kész dokumentációt küldje meg az egyeztetés záró szakaszára a Veszprém Vármegyei Kormányhivatal Állami Főépítészi Irodájának.
Mellékletek:

1. Tervezői válaszok a beérkezett véleményekre
Felelős: Weisz Elvira polgármester

Határidő: 2026. július 31.
